La Juda Ŝtato

La Juda Ŝtato (germane Der Judenstaat) estas libro de la juda aŭstria ĵurnalisto Theodor Herzl, la unua prezidanto de la cionisma movado. Ĝi estas konsiderata kiel startpunkto de la cionismo kaj argumentas, ke la problemo de la kontraŭjudismo estos solvita, kiam la diasporaj judoj disaj tra la mondo kunrevenos kaj kreos sendependan ŝtaton en la lando de izraelo.

Theodor Herzl, literatura eldonisto de la ĵurnalo Neue Freie Presse, skribis la verkon Juda Ŝtato en 1896. Post la Unua Cionista Kongreso, realigita en Bazelo la 29-an de aŭgusto 1897, estis kreita la Monda Cionisma Organizaĵo, kies unua prezidanto iĝis Herzl.

Ĉi tiu libro kaŭzis trafon sen precedenco en la juda mondo fine de la 19-a jarcento. Ĝis tiam, la judoj parolis pri la kontraŭjudismo en fermitaj rondoj, kaj la plimulto eĉ ŝajnigis ignori ĝin, por ne altiri la atenton de malfavoraj malamikoj. Herzl denuncis la kontraŭjudismon, kiel neniu antaŭe faris. Antaŭ li, nur la juda ruso Leono Pinsker traktis la problemon similmaniere en la libro Mememancipiĝo. Herzl mem akceptis, ke se li mem estus leginta ĝin, eble li ne estus verkinta la Judan Ŝtaton, kiu nur iom post la publikigo aperis ankaŭ en angla, rusa, jida, hebrea, franca kaj hispana tradukoj. En sia eldoneja komento, la angla ĵurnalo The Jewish Chronicle publikigis: «Iu Moseo ĵus naskiĝis. Li nomiĝas Theodor Herzl.»portugala traduko de la citaĵo en artikolo de la brazila retejo Morashá </small>

Esperanto-traduko de Bernhard Selzer aperis en 1934 ĉe la eldonejo Literatura Mondo en Budapeŝto, kun antaŭparolo de Emil Pfeffer.
Recenzo

 Vidu ankaŭ 
 La Malnova Nova Lando
 Promesita Lando
 Ĥibat Cion
 Ciono

 Referencoj 

 Eksteraj ligiloj 

 Katalogo de Heredaĵbiblioteko Hendrik Conscience
 Katalogo "Erfgoedbib" en LibraryThing

Kategorio:Libroj aperintaj en 1896
Kategorio:Politikaj libroj
Kategorio:Cionismo
Kategorio:Antverpena Nefikcio-libraro
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience